Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 18 muista jäsenvaltioista tulevien moottoriajoneuvojen Portugaliin suuntautuvaa tuontia koskevasta järjestelystä



Virallinen lehti nro L 302 , 15/11/1985 s. 0456



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 18 muista jäsenvaltioista tulevien moottoriajoneuvojen Portugaliin suuntautuvaa tuontia koskevasta järjestelystä 1 artikla Seuraavissa artikloissa määritetty järjestely koskee henkilöiden tai tavaroiden kuljetukseen tarkoitettujen ajoneuvojen kokoonpanoa ja tuontia riippumatta niiden moottorityypistä. 2 artikla 1. Portugalin tasavalta vahvistaa vuosittain 1 päivästä tammikuuta 1986 alkaen liitteessä A tarkoitetut tuontikiintiöt muiden jäsenvaltioiden alkuperää oleville kootuille ajoneuvoille, jäljempänä 'CBU-ajoneuvot', joiden bruttopaino on pienempi kuin 3 500 kiloa. 2. Neuvosto voi muuttaa liitteessä A olevaa luetteloa määräenemmistöllä komission ehdotuksesta. 3. Portugalin tasavalta avaa vuosittain 1 päivästä tammikuuta 1986 alkaen tuontikiintiön muille kuin liitteen A luettelossa mainituille, muiden jäsenvaltioiden alkuperää oleville 'CBU'-ajoneuvoille, joiden bruttopaino on pienempi kuin 3 500 kiloa, seuraavasti: >TAULUKON PAIKKA> Kullekin automerkille saa kiintiön mukaisesti myöntää enintään neljänneksen määrätystä paljoudesta. Kullekin automerkille voidaan edelleen myöntää 20 yksikön vähimmäiskiintiö. 3 artikla Portugalin tasavalta avaa vuosittain 1 päivästä tammikuuta 1986 tuontikiintiöitä muiden jäsenvaltioiden alkuperää oleville «CBU»-ajoneuvoille, joiden bruttopaino on suurempi kuin 3 500 kiloa, seuraavasti: >TAULUKON PAIKKA> 4 artikla 1. Portugalin tasavalta avaa vuosittain 1 päivästä tammikuuta 1986 alkaen yhteisön automerkin mukaan jaotellun kiintiön henkilöiden tai tavaroiden kuljetukseen tarkoitetuille, kokoamattomille ajoneuvoille, jäljempänä 'CKD-ajoneuvot', joiden bruttopaino on pienempi kuin 2 000 kiloa, vuonna 1985 myönnettyjen ja liitteessä B ilmoitettujen peruskiintiöiden perusteella. 2. Yhteisön tavaramerkin mukaan jaoteltuja kiintiöitä tarkistetaan vuosittain. Tätä varten niihin sovelletaan korjauskerrointa, jolla hyvitetään Portugalissa tapahtunut hintojen nousu ja CKD-ajoneuvojen valmistushintojen kehitys. Kaikkien merkkikohtaisten (yhteisön automerkit ja yhteisön ulkopuoliset automerkit) kiintiöiden kokonaissummaksi vahvistetaan summa, joka vastaa vuoden 1986 osalta 41 500 moottoriajoneuvon ja vuoden 1987 osalta 44 000 moottoriajoneuvon kiinteätä hintaa escudoina. 3. Merkkikohtaiset vuosikiintiöt sekä kaikki niihin liittyvät tiedot ilmoitetaan komissiolle joka vuosi ennen 15 päivää helmikuuta. 4. Peruskiintiöiden perusteella myönnettyjä merkkikohtaisia kiintiöitä saa soveltaa vapaasti, vuonna 1986 aina 90 prosenttiin asti ja vuonna 1987 aina 93 prosenttiin asti. Merkkikohtaisten kiintiöiden jäljelle jäävän osan soveltamisen edellytyksenä on moottoriajoneuvojen tai niiden osien vienti näille vientitavaroille Portugalissa kertyneen arvonlisän perusteella. 5 artikla 1. Viejille, jotka ovat jo käyttäneet 4 artiklan mukaiset peruskiintiönsä kokonaisuudessaan, myönnetään kyseisen vuoden aikana CKD-lisäkiintiöitä vietyjen moottoriajoneuvojen tai osien arvonlisän perusteella. Lisäkiintiöt myönnetään liitteessä C olevien kertoimien perusteella. 2. Neuvosto voi tarvittaessa myöhemmin määrätä määräenemmistöllä komission ehdotuksesta kullekin merkille katon, joka vastaa tiettyä prosenttia kaikille merkeille myönnettyjen peruskiintiöiden kokonaissummasta. 6 artikla Edellä 4 ja 5 artiklassa määrättyjä kiintiöitä voidaan soveltaa joko CKD- tai CBU-ajoneuvojen viennissä. LIITE A Luettelo 2 artiklan 1 kohdassa tarkoitetuista tuontikiintiöistä >TAULUKON PAIKKA> LIITE B Vuonna 1985 myönnetyt merkkikohtaiset peruskiintiöt, joihin viitataan 4 artiklan 1 kohdassa >TAULUKON PAIKKA> LIITE C Vientikertoimien painotus, johon viitataan 5 artiklan 1 kohdassa >TAULUKON PAIKKA>